 Madaxweyne Muuse Biixi oo shalay arrinta ka hadlay, ayaa madax-dhaqameedka iyo salaadiinta dalka ugu baaqay inay ka waantoobaan hadallada xanafta leh ee ay ku kala dilayaan bulshada walaalaha ah ee shaqaaqadu ku dhexmarayso deegaanka Darar-weyne ee koonfurta gobolka Sanaag, isla markaana ay dib usoo celiyaan sumcaddii iyo karaamadii ay arrimaha noocan oo kale ah xalka ugu ahaan jireen, waxaana uu yidhi, Madax-dhaqameedka Somaliland waxaan ka codsanayaa, marka ay reeruhu is dilaan madax-dhaqameedka, suldaanka iyo odaygaa loo tegi jirey, laakiin haddii uu odaygii leeyahay waan dagaallamayaa dabka anigaa wada oo aanu la gabbanaynin sidee la yeelayaa, madax-dhaqameedku waa inay is waaniyaan oo iyagu is qabtaan, waana masiibo, inuu suldaankii ugu soo horreeyo dagaalkii, fidnadii iyo dagaalkii ay ballaayadu ka dhacaysay waa masiibo hor leh oo inoo kow ah. 